Document ID: /roh_data/filtered/fineweb-2-filterrobots_roh.jsonl.gz/12679

Era la partida Lugano cunter Tavau da mardi che vegn – na po betg avair lieu sco terminà. Suenter ch’i ha dà trais tests da corona positivs entaifer l’equipa tessinaisa, ha il medi chantunal tessinais prolungà la quarantina per l’equipa enfin gievgia ils 22 d’october. Tuttina dastgia il club tessinais trenar, sco il club lascha savair.
Pervi dals cas da corona ha il HC Lugano gia stuì desister da la partida da la cuppa svizra la mesemna passada ordaifer cunter ils Pikes Oberthurgau, sco era da las duas partidas dal campiunadi cunter Bienna e Berna. La mesemna aveva il club tessinais annunzià ils trais cas positivs tar ils giugaders Alessio Bertaggia, Sandro Zurkirchen e Tim Traber.